ერე
ერე (Ærø) — დანიის კუნძული ბალტიის ზღვაში. ადმინისტრაციულად მიეკუთვნება სამხრეთ დანიის რეგიონს. კუნძულის ფართობი 88 კმ²-ია, მოსახლეობა კი 2010 წლის მონაცემებით 6 669 ადამიანს შეადგენს. ერეს სიგრძე დაახლოებით 30 კმ-ია, სიგანე 8 კმ. ლანდშაფტში ჭარბობს ბორცვები. კუნძულზე სამი პატარა ქალაქია, რომელთა შორის უდიდესია მარსტალი 2 340 მოსახლით. ასევე წარმოდგენილია 14 სოფელი და რამდენიმე ფერმერული მეურნეობა. კუნძული პოპულარულია ფეხით ხეტიალის მოყვარულთა შორის.